Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08 i 61/11), i raspisanog javnog natječaja Općine Janjina objavljuje kandidatima prijavljenim na natječaj

OBAVIJESTI I UPUTE UZ NATJEČAJ ZA IMENOVANJE NAMJEŠTENIKA – KOMUNALNOG RADNIKA

U VLASTITOM POGONU OPĆINE JANJINA

Izrazi koji se koriste u ovoj obavijesti i uputama uporabljeni su neutralno i odnose se na muške i ženske osobe bez obzira na rod u kojem su naveden i.

1. Opis poslova

Opis poslova za radno mjesto Namještenik – komunalni radnik utvrđen je u Pravilniku o unutarnjem redu vlastitog pogona Općine Janjina i to kako slijedi: čišćenje i održavanje zelenih javnih površina i parkova, čišćenje i održavanje ulica i šetnica, čišćenje i održavanje poljskih putova, čišćenje, skupljanje i odvoženje otpada s pomorskog dobra i plaža, održavanje urbane komunalne opreme, povremena ispomoć na kamionu za prikupljanje otpada i povremeni drugi čistački poslovi na uređenju i održavanju općinske imovine

1. Podaci o plaći

Sukladno Pravilniku, plaća za obavljanje poslova utvrđena je na osnovu zakona i predstavlja umnožak koeficijenta za obračun plaće i osnovice za obračun plaće, uvećan za 0,5% za svaku navršenu godinu radnog staža. Bruto plaću radnog mjesta komunalnog radnika Jedinstvenog upravnog odjela čini umnožak koeficijenta radnog mjesta 1,02 i osnovice za izračun plaće, koja trenutno iznosi 4.221,76 kn, uvećan za 0,5 % za svaku navršenu godinu radnog staža. Osnovica za obračun plaće predstavlja osnovica utvrđena Odlukom Općinskog vijeća.

1. Prethodna provjera znanja i sposobnosti

Prethodna provjera znanja i sposobnosti kandidata obavlja se putem pisanog testiranja i intervjua s Povjerenstvom za provedbu natječaja. Pravni izvori i drugi izvori za pripremanje kandidata za pisano testiranje su sljedeći:

- Zakon o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09. 150/11., 144/12. i 19/13. – pročišćeni tekst i 137/15.)

- Zakon o komunalnom gospodarstvu („Narodne novine“, broj 68/18., 110/18. i 32/20.)

Svi navedeni propisi mogu se pronaći na internet stranici „Narodnih novina“ ([www.nn.hr](http://www.nn.hr)) i stranici općine Janjina.

PRAVILA TESTIRANJA:

1. po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta (osobna iskaznica, putovnica). Kandidati koji ne mogu dokazati identitet neće moći pristupiti testiranju;

2. Kandidat koji ne pristupi testiranju smatrat će se da je povukao prijavu na natječaj;

3. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostoriju u kojoj se obavlja provjera, razgovarati ili na drugi način ometati ostale kandidate;

4. nakon uvodnih radnji započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavljuje. Pisano testiranje traje 45 minuta;

5. Za svaki dio provjere znanja kandidatima se dodjeljuje određen broj bodova od 1 do 10;

6. smatra se da su kandidat/kinje položili pisani test ako su ostvarili najmanje 50% bodova na provedenom testiranju.

INTERVJU

1. intervju/razgovor se provodi samo s onim kandidatima koji su ostvarili 50% i više broja bodova na pismenom testiranju;

2. povjerenstvo za provedbu javnog natječaja kroz intervju sa kandidatima utvrđuje interese, komunikativnost, kreativnost, profesionalne ciljeve i motivaciju kandidata za rad u Općine Janjina;

3. rezultati intervjua boduju se od 1 do 10.

Nakon provedene provjere znanja i sposobnosti kandidata, povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova na temelju pisanog testiranja i intervjua. Izvješće o provedenom postupku i rang-listu kandidata povjerenstvo dostavlja pročelniku Jedinstvenog upravnog odjela Općine Janjina.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta. Ukupan broj bodova koje kandidati mogu ostvariti na pisanom testiranju i intervjuu je 20 bodova.

OSTALE INFORMACIJE VEZANE UZ NATJEČAJNI POSTUPAK

U prijavi na natječaj podnositelji navode broj fiksnog i/ili mobilnog telefona na koje se u slučaju potrebe može nazvati tijekom natječajnog postupka. Podnositelji koji ne podnesu pravodobnu i urednu prijavu ili ne ispunjavaju formalne uvjete iz natječaja neće se smatrati kandidatima prijavljenim na natječaj. Kandidat može tijekom natječajnog postupka pisanim putem povući prijavu. Vrijeme održavanja prethodne provjere znanja i sposobnosti kandidata bit će objavljeno na ovoj web stranici (www.janjina.hr), te na oglasnoj ploči Općine Janjina, najkasnije pet dana prije održavanja provjere.